[image: image1.png]Eurépai Unioé
Kohéziés Alap

KORMANYA BEFEKTETES A JOVOBE

SZECHENYI





2015 | 05 | 24
tab város önkormányzata
Sajtóközlemény



Somogyban is egyedülálló fejlesztés Tabon – követendő példa más települések számára is
Éves szinten akár 15 millió forintot is megspórolhat Tab önkormányzata a közelmúltban végrehajtott fejlesztéssel. A KEOP-5.5.0/B/12-2013-0035 azonosítószámú projekt keretében a város három közintézményének energetikai korszerűsítését hajtották végre. 

„A közel 300 millió forintos uniós forrásból és a közel 52 millió forintos önerőből megvalósult beruházás nemcsak Tabon, hanem a megyében is egyedülálló” – mondja Schmidt Jenő, polgármester.

A projekt keretében elvégezték a Tabi Közös Önkormányzati Hivatal, a Tabi Járási Hivatal és a Tabi Takáts Gyula Általános Iskola és Alapfokú Művészeti Iskola épületeinek utólagos hőszigetelését, a fűtési rendszer és a világítás korszerűsítését. Az általános iskolában, a városi- és a járási hivatalban is napkollektorok működnek már, valamint a korábbinál jóval korszerűbb új kondenzációs kazánokat és modern, jól szigetelő nyílászárókat építettek be. 
„Azt várjuk ettől a rengeteg energetikai beruházástól, hogy éves szinten 15 millió forinttal csökken az energiaszámlánk. Ebben a közvilágítás, a hivatalok fűtési költsége, a villamosenergia költsége, és az iskola is benne van.”
„Követendő példa lehet más települések számára is a környezetkímélő és megújuló energiaforrások használata” – teszi hozzá a polgármester. Schmidt Jenő szerint a tudatos, kiszámítható gazdálkodás fontos az egyébként nehéz helyzetben lévő önkormányzatoknak, hiszen az így megspórolt pénzt másra költhetik a helyhatóságok. Tabon egyébként nem ez volt az első környezettudatos beruházás.
„Az uszodánkban geotermikus energiát hasznosítunk, a járóbeteg szakrendelőnkben levegő hőszivattyús rendszer működik. A mostani fejlesztés során napelemeket és napkollektorokat építettünk be, és vélhetően lesz egy biogáz erőművünk is.” – teszi hozzá a polgármester, nem titkolva, hogy Tab a zöld gondolkodást támogatja, így a jövőben is lesznek energetikai fejlesztések a somogyi városban.

